### 4. STOPNJEVALNO priredje/razmerje

V stopnjevalnem priredju drugi del vsebinsko stopnjuje tisto, kar je bilo povedano v predhodnem delu.


Miha NI SAMO priden delavec, TEMVEČ je TUDI dober človek.

Saša NE igra LE klavirja, AMPAK brenka TUDI na kitaro.

Mojca ob večerih NE SAMO plete, TEMVEČ TUDI kvačka.

Ves dan dela, ŠE jesti ne vpraša.

Imela sva se lepo, CELO domov nisva hotela.

...................................................................................

Nisem ga NE videl NE slišal.

Nisem NITI sledil predavanju NITI me ni zanimalo.

**Vezniki: ne samo – temveč tudi VEJICA!!!**

**ne le – ampak tudi**

**še**

**celo**

**tudi**

**ne – ne VEJICE NI !**

**niti – niti**

**5. POSLEDIČNO priredje/razmerje**

V posledičnem priredju drugi del izraža posledico dejanja iz prvega stavka.

Zunaj piha mrzla burja, zato se toplo obleci.

Deževalo je, zato smo morali voziti počasi.

Zunaj razsaja virus, zatorej ostanemo doma.

**Veznika: zato, zatorej VEJICA!!!**

**6. POJASNJEVALNO priredje/razmerje**

V pojasnjevalnem priredju drugi stavek izraža pojasnilo ali dokaz za dogodek iz prvega stavka.

Pohiti, kajti noči se.

Domov smo odšli ob 12. 10, saj nam je odpadla zadnja ura.

Vode so narasle, deževalo je namreč ves dan.

**Vezniki: kajti, saj namreč VEJICA!!!**

**7. SKLEPALNO priredje/razmerje**

**V sklepalnem priredju drugi stavek izraža sklep, ki je speljan iz trditve/dejstva v prvem stavku.**

Pazila je na otroka, torej je bil ta na varnem.

Bliža se valentinovo, zatorej se lahko veselim daril.

**Veznika: torej, zatorej VEJICA!!!**